  Майя Бывальцева 2021-тӥ ар пумозь Удмуртиысь элькун эм колледжын ньыль выль мастерскойёс усьтозы. Дышетсконни «Образование» йӧскалык ӵектослэн «Молодые профессионалы» ӵектосэзъя 11 миллион 300 сюрс манет грант утӥз. Со сярысь улосвыл тӧролэн но кивалтэтлэн пресс-службазы ивортӥз. Дышетон юртын «Лечебная деятельность», «Фармацевтика», «Лабораторный медицинский анализ», «Медицинский и социальный уход» ӧръёсъя мастерскойёс кылдытозы. Отчы дуно эм тӥрлы басьтозы: манекенъёс, эм мебель, приборъёс. Со сяна, валтӥсь но ватсаса программаосы выль но азинлыко ӧнеръёслы дышетонэз пыртозы. Соос пӧлын, кылсярысь, бадӟымъёс (калык, водительёс, МЧС-ысь ӧнерчиос, дышетӥсьёс) но пиналъёс (дышетскисьёс) понна ватсаса тодон-валан сётонъя «Оказание первой помощи при травмах и неотложных состояниях» программа. Озьы ик грант дышетӥсьёслэсь тодон-валанъёссэс будэтыны кутӥськоз Тодэ вайытом, федерал ӵектосъя грант Удмуртиысь мерлыкъя но педагогикая элькун колледж но утӥз. 2020-тӥ арын Удмуртиын выль лабораториос но мастерскойёс Ижкарысь лэсьтӥськонъя техникумын, Уваысь ӧнеръя колледжын, Асанысь аграрно-технической колледжын, Сарапулысь педколледжын, Можгаысь агропромышленной колледжын. Ватсалом, Удмуртиысь ньыль шор ёзо ӧнер дышетсконниос гурт возёс ӧръя мастерскойёссэс но лабораториоссэс выльдыны гурт возёсъя министерстволэсь грантъёс басьтозы.   Тегъёс: Ижкар Удмуртия шорёзоӧнердышетсконниос грантъёс  